2016. gada 4. oktobrī Rīkojums Nr. 573

Rīgā (prot. Nr.50  1. §)

**Par valsts budžeta programmas "Valsts aizsardzība, drošība un integrācija NATO" līdzekļu izlietojumu**

1. Saskaņā ar likuma "Par valsts budžetu 2016.  gadam" 39. pantu piešķirt finansējumu no Aizsardzības ministrijai paredzētajiem valsts budžeta programmas "Valsts aizsardzība, drošība un integrācija NATO" apakšprogrammas 30.00.00 "Valsts aizsardzības politikas realizācija" līdzekļiem 70 000 *euro* apmērā biedrībai "Latvijas Transatlantiskā organizācija" jauniešu foruma "RC future leaders forum" (13 650 *euro*) un Rīgas konferences (56 350 *euro*) organizēšanai 2016. gadā.

2. Aizsardzības ministrijai sagatavot un noslēgt līgumu ar biedrību "Latvijas Transatlantiskā organizācija", paredzot līdzekļu izlietojuma kontroli un nosakot, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga biedrība "Latvijas Transatlantiskā organizācija".

Ministru prezidents Māris Kučinskis

Aizsardzības ministrs Raimonds Bergmanis